8 Euroopa Liidu Teataja 04/1. kd 31978R0686 7.4.1978 EUROOPA ÜHENDUSTE TEATAJA L 93/12 KOMISJONI MÄÄRUS (EMÜ) nr 686/78, 6. aprill 1978, millega nähakse ette kalandustoodete eksporditoetuse andmist käsitlevad lisasätted EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 19. jaanuari 1976. aasta määrust (EMÜ) nr 100/76 kalandustooteturu ühise korralduse kohta, (1) viimati muudetud määrusega (EMÜ) nr 2560/77, (2) võttes arvesse nõukogu 19. jaanuari 1976. aasta määrust (EMÜ) nr 110/76, milles sätestatakse kalandustoodete eksporditoetuse andmise üldeeskirjad ja nende toetussummade kindlaksmäära- mise kriteeriumid, (3) eriti selle artikli 7 lõiget 3, ning arvestades, et: on ilmnenud, et ühendusest pärit tooteid külmutatakse ja/või töö- deldakse mitteliikmesriigi lipu all sõitva laeva pardal; sellised too- ted eksporditakse pärast külmutamist või töötlemist; nende toimingute majandustingimused on võrreldavad tingimus- tega, mis kehtivad mitteliikmesriikides, kus tootmiskulud on olu- liselt madalamad kui ühenduses; sellistes tingimustes külmutatud ja/või töödeldud toodete eest eksporditoetuse andmine seab kõne- alused tooted põhjendamatult majanduslikku eelisolukorda; käesolevas määruses sätestatud meetmed on kooskõlas kalandus- tooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Eksporditoetuse süsteemi kohaldamisel käsitletakse ühendusest pärit kalandustooteid, mis on külmutatud ja/või töödeldud sellise laeva pardal, mis on registreeritud või laevaregistrisse kantud kolmandas riigis ja mis sõidab kolmanda riigi lipu all, väljastpoolt ühendust pärit toodetena. Artikkel 2 Käesolev määrus jõustub 29. aprillil 1978. Seda kohaldatakse ekspordi suhtes, mille tolliformaalsused on täidetud pärast nimetatud kuupäeva. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. aprill 1978 (1) EÜTL 20, 28.1.1976, lk 1. (2) EÜTL 303, 28.11.1977, lk 1. (3) EÜTL 20, 28.1.1976, lk 48. Komisjoni nimel asepresident Finn GUNDELACH